open-index/open-wikipedia-markdown huggingface dataset:
Polyol

náhľad|212x212bod|Štruktúra idealizovanej alkydovej živice odvodená od polyolu glycerolu (červená farba, nízkomolekulárny polyol) a ftalanhydridu.
**Polyol** je organická zlúčenina, ktorá obsahuje niekoľko hydroxylových (alkoholových) skupín. Termín „polyol“ označuje rôzne látky podľa toho, či sa používa v potravinárstve alebo v chémii polymérov. Polyoly s dvoma, troma a štyrmi hydroxylovými skupinami sú dioly, trioly a tetroly, ďalšie názvy sa tvoria analogicky.

## Klasifikácia

### Nízkomolekulárne polyoly
náhľad|130x130bod|Pentaerytritol
Nízkomolekulárne polyoly sa bežne používajú v chémii polymérov, kde spájajú dokopy reťazce. Napríklad alkydové živice sa používajú v náteroch alebo formách na odlievanie. Sú hlavnou živicou vo väčšine komerčných náterov „založených na oleji“. Ročne sa produkuje približne 200 000 ton alkydových živíc. Skladajú sa z esterov tvorených reaktívnymi monomérmi. Polyoly používané vo výrobe komerčných alkydových živíc sú glycerol, trimetylolpropán a pentaerytritol.

### Sacharidové alkoholy
náhľad|180x180bod|Xylitol
Sacharidové alkoholy sú nízkomolekulárne polyoly, ktoré sa bežne získavajú hydrogenáciou cukrov. Ich vzorec je (CHOH)nH2, kde n = 4–6.
Cukrové alkoholy sa pridávajú do jedál, pretože majú nižší obsah kalórií než cukry. Sú však zvyčajne i menej sladké, takže sa často kombinujú s intezívnejšími sladidlami. Takisto sa pridávajú do žuvačiek, pretože ich baktérie v ústach nerozkladajú ani sa nepremieňajú na kyseliny, takže neprispievajú k zubným kazom. Bežné cukrové alkoholy sú maltitol, sorbitol, xylitol, erytritol a izomalt. 

### Polymérne polyoly
Ako polyoly sa bežne označujú polyéterové polyoly a polyesterové polyoly. Typickým príkladom je polyetylénoxid alebo polyetylénglykol (PEG) a polypropylénglykol (PPG). Polytetrahydrofurán (PTMEG) je takisto polyol. Polyoly reagujú s diizokyanátmi za vzniku polyuretánov. Polyuretány sa používajú na tvorbu ohybných pien na matrace a stoličky, tuhých pien na izoláciu chladničiek a mrazákov, elastomérnych podrážok, vlákien (napr. Spandex) alebo adhezív.


Súbor:Polyether_Polyol_Structural_Formula_V3.svg|Polyéterpvý polyol (Kyslíkové atómy éterovej väzby sú znázornené modrou farbou.)
Súbor:Polyester_Polyol_Structural_Formula_V.3.svg|Polyesterový polyol(Kyslíkové atómy esterovej väzby sú znázornené modrou farbou.)


Termín „polyol“ takisto označuje iné molekuly, ktoré obsahujú hydroxylové skupiny. Napríklad polyvinylalkohol má vzorec (CH2CHOH)*n* s *n* hydroxylovými skupinami, kde *n* môžu byť až tisíce. Celulóza je takisto polymér s mnohými hydroxylovými skupinami, ale neoznačuje sa ako polyol.

## Vlastnosti
Keďže názov polyol pochádza z chemického názvoslovia a naznačuje len prítomnosť niekoľkých hydroxylových skupín, polyolom nie je možné priradiť všeobecné vlastnosti. Polyoly sú však pri izbovej teplote zvyčajne viskózne (polyméry) alebo tuhé (nízkomolekulárne) kvôli vodíkovým väzbám.

## Referencie

## Zdroj

Kategória:Polyméry
Kategória:Alkoholy
Ostrý vrch (Chočské vrchy, 1128 m)

**Ostrý vrch** () je vrch v Chočských vrchoch. Nachádza sa severovýchodne od obce Kvačany, približne  severne od Liptovského Mikuláša.

## Poloha
Nachádza sa vo východnej časti Chočských vrchov, v geomorfologickom podcelku Prosečné. Leží v Žilinskom kraji, na území okresu Liptovský Mikuláš a v katastrálnom území obce Kvačany. Na vrchol nevedie značená turistická trasa a západná časť vrchu patrí do národnej prírodnej rezervácie Kvačianska dolina.

## Popis
Skalnatý Ostrý vrch leží v najvýchodnejšej časti pohoria, východne od Kvačianskej doliny. Západným smerom susedí Prosečné (), Hrádková () a Čierna hora (), severozápadne leží Háj (), severovýchodne Holica (), východne Huňová () a Kamenné () a južne sa nachádza Hoľa (). Oblasť je súčasťou povodia Váhu, kam smeruje riečka Kvačianka, ktorá odvádza vodu z celého masívu. Najbližšími sídlami sú južným smerom ležiace Kvačany a Liptovské Matiašovce, severozápadne Veľké Borové a severovýchodne obec ležiace Huty. Východným okrajom masívu vedie cesta II/584 z Liptovského Mikuláša do Zuberca.

### Výhľady
Vrchol a jeho blízke okolie pokrýva riedky les, umožňujúci obmedzený rozhľad. Z vhodných miest možno vidieť okolité vrchy Chočských vrchov, časť Liptovskej kotliny, susedné Západné Tatry a Skorušinské vrchy. Pri dobrých podmienkach vidieť aj Oravskú Maguru, časť Malej a Veľkej Fatry a Nízke Tatry.

## Prístup
Na vrchol nevedie značkovaná trasa a najbližšia vedie Kvačianskou dolinou. Najľahší prístup je však hrebeňom z neďalekej cesty II/584. V západej časti masívu je na území prírodnej rezervácie Kvačianska dolina pohyb mimo značených trás obmedzený.

## Referencie

## Pozri aj
* Prosečné (geomorfologický podcelok)
* Zoznam vrcholov v Chočských vrchoch

## Externé odkazy
* Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Kvačany (okres Liptovský Mikuláš)
Želobudzská skalka

**Želobudzská skalka** alebo **Želobudzká skalka** () je vrch v pohorí Poľana. Leží nad osadou Kyslinky, približne  severne od mesta Detva. Je súčasťou Chránenej krajinnej oblasti Poľana.

## Poloha
Nachádza sa v západnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, v okrese Zvolen a v katastrálnom území obce Očová. Najbližšími sídlami sú severne situovaná osada Kyslinky, juhozápadne ležiaca obec Dúbravy a južne mesto Detva. 

## Opis
Želobudzská skalka leží v južnej časti hrebeňa kaldery bývalého stratovulkánu, v hrebeni, vedúcom od Poľany západným smerom cez Drábovku (). Západne susedí Hrbatá lúčka (), severne sa nachádza Žiarec () a Bukovina (), východným smerom je sedlom Príslopy oddelená Drábovka a Predná Poľana () a južne sa nachádza Kalamárka (). Masív patrí do povodia Hrona, resp. jeho čiastkového povodia rieky Slatina. Severné svahy masívu odvodňujú prítoky Hučavy, južné potok Kamenná a západné Želobudzský potok, oba smerujúce do Hradnej. Na vrchol nevedie značená turistická trasa, no do sedla Príslopy vedie cesta z Očovej. 

### Výhľady
Nesúvislý porast vrcholovej časti umožňuje obmedzený rozhľad. Viditeľné sú okolité vrchy pohoria, no pri vhodných podmienkach aj Nízke Tatry, Starohorské vrchy, Veľká Fatra, Kremnické a Štiavnické vrchy, Javorie, Ostrôžky a nezriedka aj niektoré horstvá v Maďarsku.

## Prístup
Vrchol je prístupný neznačenými chodníkmi hrebeňom zo sedla Príslopy, kde okrem lesnej cesty vedú aj značené chodníky:

* po  zelenej značke z Očovej a z osady Kyslinky
* po  žltej značke od hotela Poľana:
** po  značke (Rudná magistrála) z Detvy alebo hrebeňom z vrchu Poľana 
** po  značke z osady Kyslinky cez sedlo Priehybina alebo z Detvy
** po  značke z Hriňovej

## Referencie

## Pozri aj
* Vysoká Poľana
* Zoznam vrcholov v Poľane

## Externé odkazy
* Poloha na turistickej mape

Kategória:Vrchy v Poľane
Kategória:Tisícovky na Slovensku
Kategória:Vrchy v okrese Zvolen
Kategória:Očová
Naomie Harrisová

**Naomie Harrisová** (; * 6. september 1976, Londýn, Anglicko, Spojené kráľovstvo) je anglická herečka. Bola nominovaná na filmové ocenenie Academy Awards, za jej herecký výkon vo filme *Moonlight*, z roku 2016.

## Detstvo a mladosť
Harrisová sa narodila a vyrastala v Londýne. Jej matka v detstve aj s jej rodičmi emigrovali do Londýna z Jamajky. Jej otec pochádzal z Trinidad a Tobago. Vyrastala len s matkou, ktorá sa neskôr druhý krát vydala. Harrisová má dvoch nevlastných súrodencov. Vyštudovala herectvo v Londýne.

## Kariéra
Pred kamerou sa objavila od svojich deviatich rokov. Väčší priestor sa jej podarilo získať vo filme *[[O 28 dní...]]*, kde si zahrala po boku Cilliana Murphyho. V roku 2004 si zahrala menšiu rolu v trileri *Trauma*. V roku 2006 sa objavila vo filme *Piráti Karibiku: Truhlica mŕtveho muža* ako Tia Dalma, pohanská čarodejnica, ktorá je uväznená v ľudskom tele a tiež sa objavila vo filme *Miami Vice*. O rok neskôr si zopakovala rolu Tii Dalmy v ďalšej časti *Piráti z Karibiku: Na konci sveta*. Po boku Anny Maxwell Martin si zahrala v televíznom filme *Poppy Shakespeare* z roku 2008.

Od februára do mája 2011 stvárnila Elizabeth Lavenze v divadelnom predstavení *Frankenstein*. V roku 2012 sa objavila vo filme *Skyfall*, kde stvárnila postavu slečny Moneypenny. Túto rolu si zopakovala aj v roku 2015 vo filme *Spectre* či v roku 2021, *Nie je čas zomrieť*. V roku 2013 si zahrala v životopisnom filme *Mandela: Cesta za slobodou*.

V roku 2016 stvárnila drogovo závislú matku hlavnej postavy v kriticky uznávanom filme *Moonlight*. Film získal filmové ocenenie Academy Awards pre najlepší film a Harrisová získala svoju prvú nomináciu na rovnaké ocenenie v kategórii Najlepšia herečka vo vedľajšej úlohe. V rovnakom roku si zahrala po boku Kate Winslet, Helen Mirren a Willa Smitha vo filme *Druhá šanca žiť*.

V roku 2020 stvárnila jednu z úloh v televíznom seriáli *Tretí deň*. O rok neskôr hrala vo filmoch *Venom 2: Carnage prichádza* a *Labutia pieseň* po boku herca Mahershala Aliho.

## Súkromný život
Zhruba v jedenástich rokoch Harrisovej diagnostikovali skoliózu. Kvôli čomu musela podstúpiť spinálnu fúziu; trvalo jej zhruba mesiac naučiť sa znovu chodiť. V mladosti tiež trpela adenomyózou. Od roku 2012 je jej partnerom Peter Legler. Pár nemá deti. Vo februári 2017 bola vymenovaná za dôstojníka Rádu britského impéria, za jej zásluhy v dráme. V roku 2019 bola uvedená na Powerliste (rebríček 100 najvplyvnejších Britov černošského pôvodu).

## Iné projekty

## Externé odkazy
* 
* 

## Zdroj

Kategória:Anglické filmové herečky
Kategória:Anglické televízne herečky
Kategória:Anglické dabingové herečky
Kategória:Rozprávači audiokníh
Kategória:Držiteľky ceny Satellite Award
Kategória:Anglické osobnosti jamajského pôvodu
Kategória:Anglické osobnosti nigérijského pôvodu
Kategória:Osobnosti z Londýna
Komp

**Komp** môže byť:
*v slangu: komputer
*nárečovo: 
**oklasok
** uťatý koreň kukuričnej byle

## Zdroje
Organizácia Zmluvy o kolektívnej bezpečnosti

**Organizácia Zmluvy o kolektívnej bezpečnosti,** skr. **OZKB** (rus. Организация Договора о коллективной безопасности; *Organizacija Dogovora o kollektivnoj bezopasnosti*) je vojenská aliancia, ktorej členmi je 6 bývalých sovietskych republík – Rusko, Bielorusko, Arménsko, Kazachstan, Kirgizsko a Tadžikistan. 

Organizácia v dnešnej podobe vznikla 7. októbra 2002. Jej predchodcom bola *Zmluva o kolektívnej bezpečnosti*, uzavretá 15. mája 1992 v Taškente medzi súčasnými členskými štátmi, Uzbekistanom, Azerbajdžanom a Gruzínskom. Posledné tri menované krajiny postupom času od zmluvy odstúpili. 

Základnými cieľmi organizácie sú podľa článku 3 Charty OZKB „posilňovanie mieru, medzinárodnej a regionálnej bezpečnosti a stability a kolektívna ochrana nezávislosti, teritoriálnej integrity a suverenity členských štátov“. V prípade, ak by prišlo k vojenskej agresii voči jednej z členských krajín, sú podľa článku 4 ostatní členovia povinní poskytnúť jej adekvátnu, aj vojenskú, pomoc. Prvý raz bola táto klauzula využitá pri protestoch v Kazachstane v januári 2022.

OZKB má status pozorovateľa pri Valnom zhromaždení OSN.

## Referencie

Kategória:Vojenské spojenectvá
Kategória:Medzinárodné organizácie
Kategória:Vojsko v Rusku
Kategória:Organizácie založené v 1994
Jean Smartová

**Jean Smartová** (; * 13. september 1950, Seattle, Washington, USA) je americká herečka. 

## Detstvo a mladosť
Smartová sa narodila do rodiny Kathleen a Douglasa Smartových. Ako trinásťročnej, jej diagnostikovali cukrovku prvého typu. Vyštudovala Ballard High School v roku 1969, kde prejavila záujem o činohru. Neskôr získala bakalársky titul na Washington University. 

## Kariéra
Po ukončení štúdia, sa Smartová začala zaujímať o divadelné herectvo. Vystupovala napríklad v Oregone či na Aljaške. V roku 1980 sa objavila ako ''Lady Macbeth'' v divadelnej inscenácii v Pittsburghu. Vystupovala tiež v divadlách Off-Broadway, získala tiež nomináciu na divadelné ocenenie Drama Desk. Tiež stvárnila Marlene Dietrich, v divadelnej inscenácii *Piaf*. Pre obrovský úspech inscenácie sa v roku 1984 objavila aj vo sfilmovanej adaptácii s rovnakým názvom. 

V roku 1985 získala hlavnú úlohu v televíznom seriáli *Designing Women*. Po skončení seriálu sa začala skôr venovať filmom a vedľajším úlohám v nich. V roku 1992 stvárnila v životopisnom filme sériovú vrahyňu Aileen Wuornos. 

Od roku 2000 stvárňovala vedľajšiu rolu v televíznom seriáli *[[Frasier]]*. Smartová si účinkovanie v seriáli veľmi pochvaľovala. Za svoj herecký výkon v seriáli získala dve ceny Emmy, v kategórii Najlepšia hosťujúca herečka. V rokoch 2002 až 2007 tiež dabovala postavu Dr. Ann, v animovanom filme *Kim Possible*. V roku 2004 sa pripojila k hereckému obsadeniu ako Naomi Watts, Lily Tomlin či Dustin Hoffman, vo filme *Mám rád Huckabees*. V rokoch 2007 až 2009 stvárnila panovačnú matku Christiny Applegate v sitkom *Samantha Who?*, kde za svoj herecký výkon získala tretiu cenu Emmy. 

Úspech získala v roku 2016, keď stvárnila v druhej sérii televízneho seriálu *Fargo*. Za svoj herecký výkon získala niekoľko nominácii na televízne ocenenia a k tomu niekoľko aj vyhrala. V roku 2021 sa pripojila k hereckému obsadeniu ako Kate Winslet a Julianne Nicholson v úspešnom televíznom seriáli *Mare z Easttownu*. Jej herecký výkon bol pozitívne ohodnotený z pohľadov filmových kritikov. V rovnakom roku bola obsadená do role Deborah Vance, v televíznom seriáli *Hacks*, za ktorý získala v januári 2022 ocenenie Zlatý glóbus. V roku 2022 sa objaví vo filme *Babylon*, po boku hercov ako Olivia Wilde či Brad Pitt.

## Súkromný život
Smartová sa v roku 1987 vydala za herca Richarda Gillilanda, s ktorý má dve deti. Jedno je ich spoločné a druhé si adoptovali z Číny. Smartová je v súčasnosti vdovou, jej manžel zomrel v marci 2021.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Osobnosti zo Seattlu
Kategória:Držitelia ceny Emmy
Kategória:Držiteľky ceny Zlatý glóbus za najlepší ženský herecký výkon v seriáli (komédia/muzikál)
Mikropočítač (rozlišovacia stránka)

**Mikropočítač** (angl. *microcomputer*) môže byť:
* najčastejšie: počítač malých rozmerov s (jedným) mikroprocesorom, spravidla tvoriaci jeden konštrukčný celok (často však s oddelenými periférnymi zariadeniami), pozri mikropočítač
* malý počítač
* osobný počítač
* mikroprocesor

## Pozri aj
*jednočipový mikropočítač

## Zdroje
Juhoázijská futbalová federácia

**Juhoázijská futbalová federácia** (, skr. SAFF) je strešná organizácia pre juhoázijský futbal, futsal a plážový futbal. Futbalová federácia bola založená v roku 1997 a združuje 7 juhoázijských krajín). Federácia sídli v meste Dháka v Bangladéši a jej prezidentom je Kazi Salahuddin z Bangladéša.

## História
SAFF bola založená v roku 1997. Bangladéš, India, Maldivy, Nepál, Pakistan a Srí Lanka boli zakladajúcimi členmi. V roku 2000 sa k SAFF pridal Bhután a v roku 2005 zoznam členov rozšíril Afganistan. Ten ale v roku 2015 odišiel do novovzniknutej Stredoázijskej futbalovej asociácie. SAFF organizuje aj Majstrovstvá SAFF vo futbale ktoré sa konajú od roku 1997.

## Členské štáty

### Bývalí členovia

*  (20052015) 

Afganistan sa v roku 2015 pripojil k Stredoázijskej futbalovej asociácii (CAFA)

## Súťaže

* Majstrovstvá SAFF vo futbale
* Majstrovstvá SAFF vo futbale do 19 a 18 rokov
* Majstrovstvá SAFF žien vo futbale

## Externé odkazy
* South Asian Football Federation

## Zdroj

Kategória:Medzinárodné futbalové organizácie
Futbal
Kategória:Organizácie založené v 1997
Žiarec

**Žiarec** môže byť:

* vrch v Poľane (), pozri Žiarec (vrch v Poľane)
* vrch v Oravskej vrchovine (), pozri Žiarec (vrch v Oravskej vrchovine)
Hotel Jeleň

**Hotel Jeleň** môže byť:
* hotel v Pezinku, pozri Hotel Jeleň (Pezinok)
* hotel v Hlohovci, pozri Hotel Jeleň (Hlohovec)
Apium

**Apium** (po slovensky **[[zeler]]**) je rod z čeľade zelerovité/mrkvovité (*Apiaceae*, synonymum: *Daucaceae*). 

Zahŕňa okolo 12 druhov, z ktorých sú všetky okrem jedného (zeler voňavý) mimoeurópske, najčastejšie juhoamerické. V minulosti sa však do tohto rodu zahŕňali aj ďalšie druhy, pričom tie z týchto ďalších druhov, ktoré dnes patria do rodu *[[Helosciadium]]* (po slovensky: zeler), sú prevažne európske.

## Systematika
rod zeler (*Apium*):
**druh z Európy, Afriky a časti Ázie:*
**zeler voňavý/zeler obyčajný (*Apium graveolens*) - vrátane *Apium rapaceum*, *Apium dulce* a *Apium decumbens*
**druhy zo Strednej a Južnej Ameriky a z Austrálie:*
***[[Apium annuum]]*
***[[Apium australe]]*
***[[Apium chilense]]*
***[[Apium commersonii]]*
***[[Apium fernandezianum]]*
***[[Apium insulare]]*
***[[Apium larranagum]]*
***[[Apium panul]]*
***[[Apium prostratum]]* 
***[[Apium santiagoensis]]* 
***[[Apium sellowianum]]*

Staršie sa do rodu *Apium* zaraďovali aj tieto dnešné taxóny (do rodu *Apium* konkrétne patrili vždy len niektoré z nižšie uvedených položiek):
:-rod *[[Helosciadium]]* (=*Mauchartia*), t.j. napríklad druhy *[[Helosciadium inundatum]]* (=*Apium inundatum*), *[[Helosciadium nodiflorum]]* (=*Apium nodiflorum*) a zeler plazivý (*Helosciadium repens *, = *Apium repens*)
:-časť rodu *[[Spermolepis]]*, konkrétne druhy *[[Spermolepis echinata]]* (=*Apium echinatum*), *[[Spermolepis divaricata]]* (=*Apium divaricatum*) a *[[Spermolepis inermis]]* (=*Apium patens*)
:-rod *[[Cyclospermum]]* (=*Ciclospermum*), t.j. napríklad druh *[[Cyclospermum leptophyllum]]* (=*Ciclospermum leptophyllum*, *Apium leptophyllum*)
:-rod *[[Niphogeton]]* (=*Oreosciadium*) [presnejšie tá časť tohto rodu, ktorá bola známa do roku 1951], t.j. napríklad druh *[[Niphogeton dissecta]]* (=*[[Apium dissectum]]*)
:-rod *[[Apodicarpum]]*, ktorý zahŕňa jediný druh *[[Apodicarpum ikenoi]]* (=*Apium ikenoi*)
:-rod *[[Ammoselinum]]* [presnejšie tá časť tohto rodu, ktorá bola známa do začiatku 20. storočia], t.j. napríklad druh *[[Ammoselinum butleri]]* (=*[[Apium butleri]]*)
:-rod petržlen (*Petroselinum*), ktorý zahŕňa jediný druh petržlen záhradný (=*Petroselinum crispum*, *Apium crispum*, *Apium petroselinum*)
:-časť rodu *[[Sison]]*, konkrétne druhy *[[Sison segetum]]* (=*Petroselinum segetum*, *Apium segetum*) a *[[Sison amomum]]* (=*Apium amomum*)
:-časť rodu *[[Sium]]*, napríklad druh *[[Sium ventricosum]]* (=*Apium ventricosum*)

Zdroje kapitoly Systematika:

## Iné projekty

## Zdroje

Kategória:Zelerovité
Kres

**Kres** môže byť:
* zastarano: žerucha
* zastarano: súčiastka slúžiaca na zapaľovanie pušky starého typu, pozri pod puška
* spodok praslice, pozri pod praslica

## Zdroje
Žiarec (vrch v Poľane)

**Žiarec** () je vrch v pohorí Poľana. Leží nad osadou Kyslinky, približne  severne od mesta Detva. Vrch okrajovo zasahuje do Chránenej krajinnej oblasti Poľana.

## Poloha
Nachádza sa v západnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, v okrese Banská Bystrica a zasahuje na katastrálne územia obcí Hrochoť a Poniky. Najbližšími sídlami sú juhovýchodne situovaná osada Kyslinky, západne ležiaca obec Hrochoť a Ponická Huta a severne položené Strelníky. 

## Opis
Žiarec je súčasťou hrebeňa, ktorý vedie od Hájneho grúňa západným smerom cez Bukovinu () a je pozostatkom kaldery bývalého stratovulkánu. Južné svahy strmo padajú do Hrochoťskej doliny, ktorá je prielomom bývalej kaldery. Na niektorých mapách je jeho nadmorská výška uvádzaná hodnotou , čo je však o 100 metrov viac, ako v skutočnosti. Západne susedí vrch Kruhy (), severne leží vrch Minca (), východne je plytkým sedlom oddelená Bukovina a Žiar () a južným smerom sa nachádza Želobudzská skalka (). Hrebeň leží v povodí Hrona, resp. jeho čiastkového povodia rieky Slatina. Južné svahy odvádzajú vodu riečke Hučava, severné svahy sú pramennou oblasťou Malej Zolnej. Vrcholom vedie náučný chodník z Hrochote ku chate Horalka na úpätí Bukoviny. 

### Výhľady
Riedky lesný porast vrcholovej časti, no najmä menšie horské lúky umožňujú obmedzený rozhľad. Pozorovateľné sú susedné vrchy pohoria, no vďaka polohe na okraji horstva pri vhodných podmienkach aj Nízke Tatry, Starohorské vrchy, Veľká Fatra, Kremnické a Štiavnické vrchy, Vtáčnik a Javorie.

## Prístup
Vrcholom prechádza  červeno značený náučný chodník z Lukavice cez Hrochoť na rázc. pri chate Horalka. Prístup je možný aj neznačenými chodníkmi z okolitých turistických trás:

* po  modrej značke:
** južne vedúcou Hrochoťskou dolinou z Očovej do osady Kyslinky
** severne vedúcou trasou z Ponickej Huty na rázc. Ľubietovská Bukovina

## Referencie

## Pozri aj
* Vysoká Poľana
* Zoznam vrcholov v Poľane

## Externé odkazy
* Poloha na turistickej mape

Kategória:Vrchy v Poľane
Kategória:Tisícovky na Slovensku
Kategória:Vrchy v okrese Banská Bystrica
Kategória:Hrochoť
Kategória:Poniky
Minca (vrch v Poľane)

**Minca** () je vrch v pohorí Poľana. Leží nad obcou Strelníky, približne  východne od Banskej Bystrice. Vrcholom vedie hranica Chránenej krajinnej oblasti Poľana.

## Poloha
Nachádza sa na západnom okraji pohoria, v geomorfologickom podcelku Vysoká Poľana. Vrch leží v Banskobystrickom kraji, v okrese Banská Bystrica a v katastrálnom území obce Strelníky. Najbližším sídlom je severozápadne situovaná obec Strelníky. 

## Opis
Minca je súčasťou bočného hrebeňa, ktorý vybieha severozápadným smerom cez Ľubietovskú Bukovinu () a v masíve sa delí na severne vedúcu vetvu Vtáčnika () a západne vedúcu na Jaseňový vrch (). Severne susedí spomínaný Vtáčnik a Čiefov vrch (), východne leží Vepor () a Hájny grúň (), juhovýchodne Ľubietovská Bukovina (), južným smerom Bukovina () a Žiarec () a na západe vedie hrebeň k Jaseňovému vrchu. Hrebeňom vedie hranica povodia Hrona a jeho čiastkového povodia rieky Slatina. Severovýchodnú časť masívu odvodňuje Hutná, severozápadné jej prítok Vôdka, južne orientované svahy odvádzajú vodu riečke Zolná, ktorá smeruje do Slatiny. Vrcholom vedie značený chodník zo Strelník a neďaleko vrcholu stojí zrub. 

### Výhľady
Hôľnatý vrchol a riedky lesný porast v okolí poskytujú kruhový rozhľad. Poloha vrchu na okraji pohoria umožňujú pozorovať susedné vrchy Poľany, no pri vhodných podmienkach aj Nízke Tatry, Starohorské vrchy, Veľkú Fatru, Kremnické a Štiavnické vrchy.

## Prístup
* po  zelenej značke:
** zo severozápadu z obce Strelníky 
** od juhovýchodu z rázc. Ľubietovská Bukovina v hlavnom hrebeni (s napojením na rázc. Krížne (Rudná magistrála))

## Referencie

## Pozri aj
* Vysoká Poľana
* Zoznam vrcholov v Poľane

## Externé odkazy
* Poloha na turistickej mape

Kategória:Vrchy v Poľane
Kategória:Tisícovky na Slovensku
Kategória:Vrchy v okrese Banská Bystrica
Kategória:Strelníky
Yahya Abdul-Mateen II

**Yahya Abdul-Mateen II** (* 15. júl 1986, New Orleans, Louisiana, USA) je americký herec. Je známy z filmov a televíznych seriáloch ako *[[The Get Down]]* (20162017), *Aquaman* (2018), *Watchman* (2019), *Chicagský tribunál* (2020) či *The Matrix Resurrections* (2021).

## Detstvo a mladosť
Narodil sa do rodiny moslimského otca Yahya Abdul-Mateena I a kresťanskej matky Marie. Je najmladším zo šiestych detí. Detstvo prežil v New Orleans, neskôr sa presťahoval do Oaklandu v Kalifornii.

Vyštudoval architektúru v Kalifornii a istý čas pracoval ako urbanista. Po prepustení z práce začal navštevovať Yale University, kde študoval drámu. Skončil s magisterským titulom a venoval sa divadelnému herectvu.

## Kariéra
Na začiatku svojej kariéry bol Abdul-Mateen neústupný v tom, že nebude si meniť svoje moslimské meno aj napriek tomu, že by to potenciálne mohlo viesť k jeho hereckému neúspechu. Účinkoval v divadlách a neskôr sa dostal k filmu. V roku 2016 účinkoval v televíznom seriály *[[The Get Down]]*, ktorý vysielala spoločnosť Netflix. Za svoj herecký výkon bol Abdul-Mateen pozitívne ohodnotený. O rok neskôr, získal menšiu úlohu v muzikáli *Najväčší Showman*, kde si zahral po boku Hugha Jackmana, Michelle Williams či Rebeccy Ferguson. V rovnakom roku, si tiež zahral v komédii *Baywatch*.

V roku 2018 získal jednu z vedľajších úloh po boku Very Farmigy vo filme *Traja na ceste*. V rovnakom roku prevzal zápornú postavu menom Black Manta vo filme *Aquaman*. Tiež účinkoval v horore *My*, ktorý mal premiéru v roku 2019. Po boku Reginy King sa objavil v deviatich epizódach televízneho seriálu *Watchman*, kde za svoj herecký výkon bol ocenený cenou Emmy a Black Reel Award. Tiež sa zúčastnil konkurzu na rolu Anthony McCoya v reboote *Candyman*, rolu získal a film mal premiéru v roku 2021 a získal pozitívne ohlasy.

Tiež sa objavil vo filme *Chicagský tribunál* z roku 2020, kde sa predstavil ako politický aktivista Bobby Seale. Tiež nahradil herca Laurencea Fishburnea v ďalšom pokračovaní filmu *[[Matrix (film)|Matrix]]*, s názvom *The Matrix Resurrections*, ktorý mal premiéru v decembri 2021.

## Súkromný život
Abdul-Mateen žije v New Yorku. Po smrti svojho otca skúmal svoju rodinnú históriu a zistil, že jeho otec mal západoindický pôvod.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Divadelní herci USA
Kategória:Televízni herci USA
Kategória:Divadelní herci afroamerického pôvodu
Kategória:Filmoví herci afroamerického pôvodu
Kategória:Televízni herci afroamerického pôvodu
Kategória:Držitelia ceny Emmy
Kategória:Absolventi University of California, Berkeley
Kategória:Absolventi Yale University
Kategória:Osobnosti z New Orleansu
Kategória:Držitelia Screen Actors Guild Award
Hotel Jeleň (Pezinok)

**Hotel Jeleň** () je rodinný, v súčasnosti jednohviezdičkový, hotel sídliaci v renesančnom meštianskom dome na Holubyho ulici číslo 25 v Pezinku. Budova, v ktorej sídli, bola postavená koncom 16. až začiatkom 17. storočia s pôdorysom v tvare „U“ a 14. novembra 1995 bola vyhlásená za kultúrnu pamiatku.

## Referencie

## Externé odkazy

* Oficiálna stránka Hotela Jeleň

Kategória:Hotely na Slovensku
Kategória:Stavby v Pezinku
Jozef Mak (román)

***Jozef Mak*** je román slovenského spisovateľa Jozefa Cígera-Hronského z roku 1933.

Dej románu tvorí príbeh rodiny obyčajného dedinského človeka v období pred prvou svetovou vojnou. Nejde však o osudy postáv na pozadí histórie, autora na prvom mieste „zaujal vnútorný život postáv, ich chápanie a preciťovanie okolitého sveta, sociálneho prostredia, v ktorom narážajú na kruté podmienky, stíhajú ich tvrdé údery, ktoré zväčša len trpne znášajú; ťažkému osudu a ustavičnému utrpeniu vzdorujú nanajvýš trpezlivosťou, pokorou, vytrvalou nezlomnosťou a odolnosťou.“

Román sa vyznačuje pôsobivým jazykom, ktorý má pôvod v dedine, nie je však prvoplánovo írečitý. Cíger-Hronský ho pretvára, kultivuje a to mu dodáva „celoslovenskú a umeleckú platnosť“. Autor neopisuje konanie svojich postáv, ich vonkajšie prejavy nie sú prvoradé. Za (často) mlčiace postavy prehovára rozprávač. Časté sú vnútorné dialógy postáv, pričom jeden hlas vyčíta a poučuje, druhý obhajuje a odpovedá. Týmto postupom „dokumentoval zložitosť svojho človeka, ťažko postihnuteľnú dovtedajšími prostriedkami.“

Kompozične sa v ňom prejavujú dve časti: motív Makovej životnej viery (synovská láska k matke, láska k Maruši a túžba postaviť dom) a motív sklamania z toho istého.

Dobová literárna kritika chápala dielo ako „syntézu románového aktivizmu *Živého biča* a staršej tradície Martina Kukučína“. *Jozef Mak* niektorými črtami naväzuje na expresionizmus, predznamenáva naturizmus, francúzsky existencializmus a aj dedinský prúd v poľskej literatúre (70.80. roky 20. storočia). Dedinu Cíger-Hronský chápe v tomto románe ako sociálnu silu, ktorá „znesie akýkoľvek tlak a vyrovnáva sa s ním tak, že prijme výzvu reality a ponorí sa do seba, aktivizujúc tým svoju mýtickú odolnosť a húževnatosť.“

## Vydania v slovenčine
* 
* 
* 
* 
* 
* 
* 
* 
* 
* 

## Referencie

## Pozri aj
* Jozef Mak (film)

Kategória:Slovenské romány
Kategória:Knihy z 1933
Kategória:Knihy Jozefa Cígera Hronského
Východoázijská futbalová federácia

**Východoázijská futbalová federácia** (, skr. EAFF) je strešná organizácia pre východoázijský futbal, futsal a plážový futbal. Federácia bola založená v roku 2002 a združuje 10 východoázijských krajín. Sídli v Tokiu v Japonsku a jej prezidentom je Chung Mong-Gyu z Južnej Kórei. EAFF je jednou z členských federácii Ázijskej futbalovej konfederácie.

## História
EAFF vznikla 28. mája 2002. Zakladajúcimi členmi sa stala Čína, Taiwan, Hongkong, Japonsko, KĽDR, Kórejská republika, Macao, Mongolsko a Guam. V roku 2008 sa k federácii pripojili Severné Mariány, ktoré sú pridruženým členom Ázijskej futbalovej konfederácie (predtým pridruženým členom Oceánskej futbalovej konfederácie). EAFF organizuje aj Majstrovstvá EAFF vo futbale a to od roku 2003. Najúspešnejšou krajinou je Kórejská republika (5 titulov).

## Členské štáty

## Súťaže

* Majstrovstvá EAFF vo futbale
* Majstrovstvá EAFF vo futsale
* Majstrovstvá EAFF žien vo futbale

## Externé odkazy
*EAFFoficiálna stránka

## Zdroj

Kategória:Medzinárodné futbalové organizácie
Futbal
Kategória:Organizácie založené v 2002
Vrchdetva

**Vrchdetva** () je vrch v pohorí Poľana. Leží nad mestom Detva, približne  severovýchodným smerom. Vrch patrí do Chránenej krajinnej oblasti Poľana.

## Poloha
Nachádza sa v južnej časti pohoria, v geomorfologickom podcelku Vysoká Poľana. Vrch leží v Banskobystrickom kraji, v okrese Detva a v katastrálnom území mesta Detva. Najbližšími sídlami sú juhovýchodne situovaná Hriňová a južne ležiaca Detva. 

## Opis
Vrchdetva je nevýrazný skalnatý pahorok na južnom úpätí Prednej Poľany. Juhozápadným smerom pokračuje málo výrazný horský chrbát na Kopu (). Južne sa nachádza Malčekova skala (), východným smerom leží Javorinka () a Kozí chrbát (), severne Predná Poľana (), severozápadne Drábovka () a západne Králička (). Hrebeň patrí do povodia Hrona, kam smeruje Slatina, odvodňujúca túto oblasť. Západná časť masívu odvádza vodu Detvianskym potokom, juhovýchodne pramení jeho prítok Jelšový potok. Vrcholovou časťou vedie lesná cesta i značený chodník z Detvy-Skliarova k Horskému hotelu Poľana. 

### Výhľady
Riedky a nesúvislý lesný porast vrcholovej časti, no tiež menšie bralá umožňujú rozhľad. Pozorovateľné sú susedné vrchy pohoria a Detvianska kotlina s mestom Detva a Hriňová. Vďaka polohe možno pri vhodných podmienkach vidieť aj Veporské vrchy, Ostrôžky, Krupinskú planinu, Javorie, Vtáčnik, Štiavnické a Kremnické vrchy.

## Prístup
Vrcholom prechádza lesná cesta i značený chodník z Detvy, no prístup je možný aj neznačenými chodníkmi z okolitých samôt.

* po  modrej značke:
** od juhu z Detvy cez Skliarovo
** od severozápadu z osady Kyslinky cez sedlo Priehybina
** zo severne situovaného rázc. pri Horskom hoteli Poľana
* po  žltej značke z Hriňovej cez rázc. pri Horskom hoteli Poľana
* po  červeno značenej Rudnej magistrále z Detvy cez rázc. pri Horskom hoteli Poľana

## Referencie

## Pozri aj
* Vysoká Poľana
* Zoznam vrcholov v Poľane

## Externé odkazy
* Poloha na turistickej mape

Kategória:Vrchy v Poľane
Kategória:Tisícovky na Slovensku
Kategória:Vrchy v okrese Detva
Kategória:Detva
Záhorská skala

**Záhorská skala** () je vrch v pohorí Poľana, krajinnom celku Slovenského stredohoria. Leží nad Hriňovou, približne  severným smerom od jej centra. Patrí do Chránenej krajinnej oblasti Poľana. 

## Poloha
Nachádza sa na východnom okraji strednej časti pohoria, v geomorfologickom podcelku Vysoká Poľana. Vrch leží v Banskobystrickom kraji, na hranici okresov Detva a Brezno a zasahuje na katastrálne územie mesta Hriňová a obce Valaská. Najbližšími sídlami sú na južnom úpätí situované lazy mesta Hriňová a východne ležiaca obec Lom nad Rimavicou. 

## Opis
Vrch leží v bočnom hrebeni, ktorý vybieha z masívu Kopcov () východným smerom na Pätinu (). Severným susedom je vrch Ramža (), východne je sedlom oddelená Kľuka (), južným smerom Hukavský grúň () a Sedlo (), juhozápadne dominuje Poľana (), západne vrch Kopce a severozápadne Brusniansky grúň (). Oblasť patrí do povodia Hrona; severné svahy hrebeňa odvodňuje Čierny potok do Kamenistého potoka, južné svahy sú pramennou oblasťou Dežmovej, prítoku rieky Slatina. Vrcholom prechádza značený chodník z Lomu nad Rimavicou.

### Výhľady
Zalesnený vrch poskytuje len veľmi obmedzený výhľad, no z okolitých svahov s rozsiahlymi odlesnenými časťami je možné pozorovať okolité vrchy Poľany a Veporských vrchov. Pri priaznivých podmienkach je však pozorovateľná aj časť hrebeňa Nízkych Tatier a vrcholy Vysokých Tatier.

## Prístup
* po  značke:
** z Lomu nad Rimavicou cez Pätinu
** z vrcholu Kopce v hlavnom hrebeni (napojenie na Rudnú magistrálu)
* po  značke (Rudná magistrála) cez Kopce:
** z juhu z Detvy cez Poľanu ()
** zo severu zo sedla pod Hrbom cez Hájny grúň () 

## Referencie

## Pozri aj
* Vysoká Poľana
* Zoznam vrcholov v Poľane

## Externé odkazy
* Poloha na turistickej mape

Kategória:Vrchy v Poľane
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Detva
Kategória:Valaská
Kategória:Hriňová
Slovenka

**Slovenka** môže byť:
* ženský rod slova Slovák (vo všetkých významoch tohto slova), pozri Slováci (rozlišovacia stránka)
* v slovinčine: Slovinka, pozri pod Slovinci
* slovenský časopis (týždenník) vychádzajúci od roku 1948, pozri Slovenka (týždenník)
* textilný podnik na Slovensku v rokoch 1920-1997, pozri Slovenka (podnik)

**Slovenka** alebo **Slovienka** môže byť:
* ženský rod slova Sloven (resp. Slovien), pozri Sloveni
* [s malým s:] v botanike staršie alebo ľudovo:
** cícer baraní (*Cicer arietinum*)
** hrachor siaty (*Lathyrus sativus*) 

## Zdroje
Slováčka

**Slováčka** môže byť:
*ženský rod slova Slovák vo význame Moravský Slovák, pozri pod Slovácko
*staršie: ženský rod slova Slovák (v akomkoľvek význame), pozri Slováci (rozlišovacia stránka)

## Zdroje
Niklas Schneidermann

**Niklas Schneidermann** (* 13. január 1973, Kodaň, Dánsko) je dánsky gitarista a člen dánskej rockovej skupiny Magtens Korridorer.

## Diskografia
### Sólová kariéra
* *[[Runaway]]* (album, 2016)
* *Udansk / Nudansk* (EP, 2018)

### S Magtens Korridorer
* *Friværdi* (2005)
* *Det krøllede håb* (2007)
* *[[Milan Allé]]* (2009)
* *Imperiet falder* (2011)	
* *Før alting bliver nat* (2014)
* *Halvt til helt* (2018)
* *Club Promise* (2021)

## Externé odkazy
* Niklas Schneidermann na Discogs

## Zdroj

Kategória:Dánski gitaristi
Kategória:Osobnosti z Kodane
Metoxy skupina

vpravo|náhľad|Štruktúra metoxy skupiny
**Metoxy skupina** je funkčná skupina, ktorá pozostáva z metylovej skupiny viazanej na kyslík. Vzorec tejto alkoxy skupiny je -O-CH3. Ak je viazaná na benzénový kruh, tak podľa Hammettovej rovnice je na *para-* pozícii elektróny dodávajúcou skupinou a na *meta*- pozícii elektróny odoberajúcou skupinou. Na *orto*- pozícii môže vznikať stérický efekt, ktorý významne ovplyvňuje platnosť Hammettovej rovnice, ale inak má pre *orto*- pozíciu rovnica rovnaký trend ako pre *para*- pozíciu.

## Výskyt
Najjednoduchšie metoxy zlúčeniny sú metanol a dimetyléter. Príkladom ďalších zlúčenín sú anizol a vanilín. Mnohé alkoxidy obsahujú metoxy skupinu, napríklad tetrametylortosilikát a metoxid titánu. Tieto zlúčeniny sa často označujú ako metoxidy. Estery s metoxy skupinou sa označujú i ako metylestery a skupina —COOCH3 sa nazýva metoxykarbonyl.

### Biosyntéze
V prírode sa metoxy skupina nachádza na nukleozidoch, ktoré prešli 2'-O-metyláciou, napríklad varianty 5' čiapky. Metoxy skupina je takisto bežná u O-metylovaných flavonoidov, ktorých tvorba je katalyzovaná O-metyltransferázami pôsobiacimi na fenoly, napríklad katechol-O-metyltransferázou (COMT). Mnohé prírodné produkty v rastlinách, napríklad ligníny, sú tvorené kafeoyl-CoA O-metyltransferázou.

### Metoxylácia
Organické metoxidy často vznikajú metyláciou alkoxidov. Niektoré arylmetoxidy je možné syntentizovať kovmi katalyzovanou metyláciou fenolu alebo metoxyláciou arylhalidov.

## Referencie

## Zdroj

Kategória:Alkoxy skupiny
Astra (satelit)

náhľad|Logo značky Astra
**Astra** je značka osemnástich telekomunikačných družíc patriacich luxemburskému konzorciu SES S.A., ktoré sa nachádzajú na geostacionárnej obežnej dráhe nad rovníkom. Trinásť z nich je momentálne na obežnej dráhe.

Tieto družice vysielajú signál televíznych a rozhlasových staníc publiku v Európe a čiastočne v severnej Afrike a na Strednom východe iba v digitálnom vysielaní. Analógové vysielanie (v kódovaní PAL) bolo deaktivované 29. apríla 2012.

## Družice z rodiny Astra

## História
V roku 1988 bola vypustená družica Astra 1A, ktorá je prvým satelitom v skupine Astra 19,2°E. So 16 transpondérmi je Astra 1A prvým satelitom určeným na príjem satelitnej televízie v celej Európe. Prvé vysielacie kanály z pozície 19,2° východne boli určené predovšetkým pre Spojené kráľovstvo, Nemecko, Benelux a Škandináviu.

Prvé tri satelity Astra (1A, B, C) vysielali iba analógové kanály v PAL a D2-MAC. Štvrtý satelit, Astra 1D, spustený v roku 1994, vysielal aj analógové kanály, no prenášal aj prvé digitálne televízne vysielanie v Európe. Tieto kanály zabezpečili rýchle rozšírenie satelitnej televízie po celej Európe.

Paralelne s prechodom na digitálne televízne vysielanie cez satelit prišiel čas aj na kódovanie a zacielenie kanálov pre konkrétne krajiny alebo regióny. Dopyt po digitálnom televíznom vysielaní prinútil spoločnosť SES zaujať ďalšie orbitálne pozície, čo predpovedalo vznik nových digitálnych sietí špecifických pre jednotlivé krajiny, počnúc Astrou 28,2°E v Spojenom kráľovstve a Írsku.

## Zdroj
*

Kategória:Telekomunikačné družice
Mor (pestis)

**Mor** je infekčné ochorenie spôsobené baktériou *[[Yersinia pestis]]*. Medzi symptómy patrí horúčka, slabosť a bolesť hlavy. Ochorenie sa prejaví jeden až sedem dní po kontakte. 
Existujú tri formy moru, z ktorých každá postihuje inú časť tela a spôsobuje súvisiace príznaky. 
* pľúcny mor infikuje pľúca, spôsobuje dýchavičnosť, kašeľ a bolesť hrudníka; 
* bubonický mor postihuje lymfatické uzliny a spôsobuje ich opuch;
* septický mor infikuje krv a môže spôsobiť sčernenie a odumretie tkanív.

Bubonické a septické formy sa vo všeobecnosti šíria uhryznutím blchami alebo manipuláciou s infikovaným zvieraťom, zatiaľ čo pľúcny mor sa vo všeobecnosti šíri medzi ľuďmi vzduchom prostredníctvom kvapôčkovej nákazy. Diagnostikuje sa zvyčajne nálezom baktérie v tekutine z lymfatických uzlín, krvi alebo hlienu.

Osoby s vysokým rizikom môžu byť očkované. Tí, ktorí boli v kontakte s pľúcnym morom, môžu byť liečení preventívnymi liekmi. Po infikovaní prebieha liečba antibiotikami a symptomatickou terapiou. Medzi bežne používané antibiotiká patrí kombinácia gentamicínu a fluorochinolónu. Riziko úmrtia pri liečbe je asi 10 %, zatiaľ čo bez nej je asi 70 %.

Celosvetovo je hlásených asi 600 prípadov ročne. V roku 2017 medzi krajiny s najväčším počtom prípadov patrila Konžská demokratická republika, Madagaskar a Peru. V Spojených štátoch sa infekcie občas vyskytujú vo vidieckych oblastiach, kde sa predpokladá, že baktérie cirkulujú medzi hlodavcami. Historicky sa mor vyskytoval vo veľkých epidémiách, pričom najznámejšia bola čierna smrť v 14. storočí, ktorá mala za následok viac ako 50 miliónov úmrtí.

## Referencie

## Iné projekty

## Zdroj

Kategória:Zoonózy
Kategória:Infekčné choroby
Kategória:Mor
Kategória:Bakteriálne choroby
Kalamárka

**Kalamárka** môže byť:

* vrch v Poľane, pozri Kalamárka (vrch v Poľane)
* chránené územie, pozri Kalamárka (prírodná pamiatka)
Astra

**Astra** môže byť:
*názov pre samostatné rastlinné rody vyčlenené zo široko chápaného rodu *Aster* s.l., na užšie rody *Aster* s.s., *Eurybia*, *Galatella*, *Symphyotrichum* a *Tripolium*, pozri:
** astra (Aster)
** astra (Eurybia)
** astra (Symphyotrichum)
** astra (Tripolium)
** astra (Galatella)
*ľudovo: 
**iný názov rodu astrovka (lat. *Callistephus*, staršie niekedy súčasť rodu *Aster* v širšom zmysle), ktorého jediným druhom je astrovka čínska (lat. *Callistephus chinensis*, staršie aj: *Aster chinensis*), pozri astrovka
**iný názov rodu cínia (=zínia; lat. *Zinnia*)
*Astra (satelit)
*Astra (raketa vzduch-vzduch)
*Opel Astra

## Pozri aj
*Astra HC Dublin
*Astra 19,2°E

## Zdroje
Panettone

náhľad|Prekrojený chlieb panettone

**Panettone** je talianske sladké pečivo pôvodom z Milána (v milánskom dialekte sa mu hovorí *paneton*), ktoré sa v Taliansku zvyčajne konzumuje na Vianoce. Počas vianočných sviatkov je dnes panettone tradičný aj vo viacerých krajinách Južnej Ameriky.

Panettone má tvar kupoly a je zvyčajne 12 až 15 cm vysoký (pokiaľ váži 1 kg). Do cesta sa bežne pridáva kandizovaný pomaranč, citrónová kôra a  hrozienka. Panettone môže byť aj bez prísad alebo napríklad s čokoládou. Podáva sa nakrájaný na vertikálne kúsky spoločne s teplými nápojmi alebo sladkým vínom či likérmi ako amaretto. V niektorých talianskych regiónoch sa podáva s *crema di [[mascarpone]]*, niekedy so zabaione.

## História
Na začiatku 20. storočia dvaja milánski pekári začali s výrobou panettone vo veľkom. V roku 1919 začal Angelo Motta s výrobou svojej typickej značky pečiva. Bol to tiež Motta, kto zrevolucionalizoval tradičný panettone a dal mu kopulovitý tvar vďaka trojitému kysnutiu cesta (asi 20 hodín), čím docielil aj typické ľahké štruktúry cesta. Recept okolo roku 1925 prevzal ďalší pekár, Gioacchino Alemagna, ktorý taktiež začal s výrobou vlastnej značky panettone, ktorá existuje dodnes. Konkurencia oboch pekárov pomohla priemyselnej výrobe panettone. Výsledkom ostrej konkurencie bolo to, že na konci 2. svetovej vojny bolo panettone tak lacné, že sa stalo najobľúbenejšou vianočnou sladkosťou v krajine. Talianski imigranti do Argentíny, Brazílie a Peru so sebou priniesli svoju lásku k panettone.

Firma Nestlé kúpila na konci deväťdesiatych rokov obe značky, ale Bauli, talianska pekárska spoločnosť z Verony, od Nestlé značky Motta a Alemagna odkúpila.

## Referencie

## Iné projekty

## Zdroj

Kategória:Sladkosti
Kategória:Talianska kuchyňa
VIVA (Nemecko)

**VIVA** (skratka pre **Vi**deo**v**erwertungs**a**nstalt) bola nemecká hudobná televízna stanica založená v roku 1993 v Kolíne nad Rýnom. Podľa sloganu bola stanica „Mládežníckym a hudobným vysielateľom pre pop kultúru a zábavu“ („*Jugend- und Musiksender für Pop und Fun*“) a vysielala najmä hudobné videoklipy.

Do roku 2005 bola vlastnená spoločnosťou VIVA Media AG v Kolíne nad Rýnom. V roku 2005 sa spoločnosť transformovala na Gesellschaft mit beschränkter Haftung a presťahovala sa do Berlína. VIVA Media GmbH po novom vlastnila americká mediálna skupina Viacom. Stanica VIVA ukončila svoje vysielanie 31. decembra 2018.

## Vývoj loga

VIVA Germany logo.jpg | 1993 – 1998
Viva2.jpg | 1998 – 2001
Viva.svg | 2002 – 2004
VIVA Logo black.svg | 2005 – 2010
VIVA 2011 logo.svg | 2011 – 2018


## Referencie

## Pozri aj
* VIVA (Maďarsko)
* VIVA (Poľsko)
* VIVA (Rakúsko)
* VIVA (Spojené kráľovstvo a Írsko)
* Viva (Švajčiarsko)

Kategória:Televízne stanice v Nemecku
Kategória:Hudobné televízne stanice
Viva

**Viva** môže byť:
* tlač:
** americký ženský magazín vychádzajúci od roku 1973 do roku 1980, pozri Viva (americký magazín)
** holandský týždenník pre ženy vychádzajúci od roku 2012, pozri Viva (týždenník)
** kanadský magazín celostnej medicíny vychádzajúci od roku 2004, pozri Viva (kanadský magazín)
* album:
** britského speváckeho dua Bananarama, pozri Viva (Bananarama)
** hudobnej skupiny La Düsseldorf, pozri Viva (La Düsseldorf)
** japonského dua Jimasaku, pozri Viva! (Jimsaku)
** britskej rockovej skupiny Roxy Music, pozri Viva! (Roxy Music)
** hudobnej skupiny Xmal Deutschland, pozri Viva (Xmal Deutschland)
* hudobná skupina:
** britská z 90. rokov 20. storočia, pozri Viva (britská hudobná skupina)
** indická popová, pozri Viva (indická hudobná skupina)
* film:
** írsky film v španielčine z roku 2015, pozri Viva (írsky film)
** americká erotická komédia z roku 2007, pozri Viva (americký film)
* televízna stanica:
** v Brazílii, pozri Viva (Brazília)
** v Izraeli, pozri Viva (Izrael)
** bývalý názov poľskej televíznej stanice MTV Music
** bývalý názov filipínskej televíznej stanice Viva Cinema
* mobilný operátor v Dominikánskej republike, pozri Viva (mobilný operátor)
* organizácia ochrany práv zvierat, pozri Viva! (organizácia)

**VIVA** môže byť bývalá hudobná televízna stanica:
*v Nemecku, pozri VIVA (Nemecko)
*v Rakúsku, pozri VIVA (Rakúsko)
*v Spojenom kráľovstve a Írsku, pozri VIVA (Spojené kráľovstvo a Írsko)
*vo Švajčiarsku, pozri VIVA (Švajčiarsko)

## Pozri aj
*Rádio Viva
*Vívá (dedina v Iráne)
Radovana

**Radovana** je ženské krstné meno, ženská podoba mena Radovan. Meniny na Slovensku má 14. januára. 

## Význam a pôvod mena
Radovana má slovanský pôvod, význam mena je radujúci sa.

## Referencie

Kategória:Krstné mená
Kategória:Ženské mená
Kategória:Ženské mená slovanského pôvodu
Hladká (vrch v Kremnických vrchoch)

**Hladká** () je vrch v Kremnických vrchoch. Leží nad obcou Krahule, približne  severovýchodne od Kremnice. 

## Poloha
Nachádza sa v centrálnej časti Kremnických vrchov, v geomorfologickom podcelku Kunešovská hornatina. Leží v Banskobystrickom kraji, na území okresu Žiar nad Hronom a v katastrálnom území mesta Kremnica. Je súčasťou rázsochy, ktorá vybieha západným smerom z Mýtneho vrchu. Najbližším sídlom sú západne ležiace Krahule a juhozápadne situovaná Kremnica.

## Opis
Hladká zakončuje kratší hrebeň nad Partizánskou dolinou. Južným a východným úpätím vedie cesta II/578 z Kremnice na Skalku, z ktorej je zároveň najľahší prístup. Západne leží Krahuľský vrch (), južne susedí Javorník (), východne je v hlavnom hrebeni situovaná Zlatá studňa (), Mýtny vrch () a Skalka () a severne Vlčí vrch (). Masív odvodňuje riečka Skalka do Kremnického potoka, patriaceho do povodia rieky Hron. Na vrchol nevedie značená trasa.

### Výhľady
Súvislý lesný porast vrcholu umožňuje len veľmi obmedzený rozhľad. Z lokalít s redšou vegetáciou možno vidieť najmä hlavný hrebeň a okolité vrchy pohoria, ojedinele však možno pri priaznivých podmienkach pozorovať aj časť Vtáčnika a Pohronského Inovca.

## Prístup
Na Hladkú nevedie značená turistická trasa, no severným úpätím vedie údolím potoka Skalka  žlto značený chodník z Kremnice na Skalku. Menej namáhavý prístup je však hrebeňom z cesty do rekreačného strediska.

## Referencie

## Pozri aj
* Kunešovská hornatina
* Zoznam vrcholov v Kremnických vrchoch

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Tisícovky na Slovensku
Kategória:Vrchy v okrese Žiar nad Hronom
Kategória:Kremnica
Chlebovník rôznolistý

**Chlebovník rôznolistý** alebo **chlebovník celistvolistý, chlebovník celolistý** (*Artocarpus heterophyllus*, staršie: *Artocarpus integrifolia*) (*Artocarpus heterophyllus*) je tropický strom z čeľade morušovité (*Moraceae*).

Jeho ovocie sa nazýva **jackfruit** [vyslov: džekfrut] (ľudové/nesprávne názvy [bohemizmy]: *džekfru(i)t*, *džek*, (?) *žakia*)

## Charakteristika
Strom dorastá do výšky až 30 metrov. Plody môžu vážiť aj viac ako 10 kg, majú oválny tvar a drsný povrch zelenožltej farby. Vnútri plodu je veľké množstvo semien obalených do lepkavého puzdra žltej farby – práve táto šťavnatá časť je veľmi obľúbeným pokrmom, má sladkastú a osviežujúcu chuť. Chlebovník celistvolistý je rozšírený predovšetkým v južnej a juhovýchodnej Ázii, rozšíril sa aj do Afriky. Často býva mylne stotožňovaný s príbuzným chlebovníkom obyčajným (*Artocarpus altilis*), ktorého plody sa nazývajú breadfruit.

Ovocie obsahuje vysoký podiel sacharidov a okrem radu vitamínov aj významné množstvo vápnika a fosforu. Na 100 g dužiny pripadá energetická hodnota vyše 100 kcal.

## Pestovanie
Semená spoľahlivo klíčia. Strom rastie veľmi rýchlo a už v troch až ôsmich rokoch začína kvitnúť a plodiť. Rastlina má rada vlhko; ak je pravidelne zalievaná, rastie rýchlejšie. V prípade nutnosti, napríklad pri presádzaní či presune, je možné nechať hlinu vyschnúť, avšak nie nadlho.

## Galéria

Súbor:Jackfruit-czech.jpg|Tropické ovocie na sklade – v popredí plod (možnosť porovnania veľkosti s mangom atď.)
Súbor:Young_Jackfruit_plant.jpg|Mladá rastlina, asi 3 mesiace stará


## Referencie

## Iné projekty

## Zdroj

Kategória:Morušovité
Kategória:Tropické ovocie
Kategória:Listnaté stromy